7.  โครงสร้างเงินทุน

    1.  หลักทรัพย์ของบริษัท

(ก) หุ้นสามัญ

  ณ วันที่ 31 ธันวาคม 2555 บริษัท คันทรี่ กรุ๊ป ดีเวลลอปเมนท์ จำกัด (มหาชน) (“บริษัท”)
  มีทุนจดทะเบียนจำนวน 7,557,772,720 บาท มีทุนชำระแล้วจำนวน 2,444,820,629 บาท
  แบ่งเป็นหุ้นสามัญจำนวน 2,444,820,629 หุ้น มูลค่าที่ตราไว้หุ้นละ 1 บาท ทั้งนี้
  หุ้นสามัญของบริษัทที่จำหน่ายแล้วทั้งหมด เป็นหลักทรัพย์จดทะเบียนในตลาดหลักทรัพย์ เอ็ม เอ ไอ

  ที่ประชุมวิสามัญผู้ถือหุ้น ครั้งที่ 1/2556 เมื่อวันที่ 25 มกราคม 2556
  อนุมัติยืนยันมติที่ประชุมวิสามัญผู้ถือหุ้นของบริษัท ครั้งที่ 2/2554 เมื่อวันที่ 13 กันยายน 2554
  มีมติให้บริษัทเพิ่มทุนจดทะเบียนจำนวน 3,648,024,917 บาท เป็น 7,557,772,720 บาท
  โดยการออกหุ้นสามัญเพิ่มทุนใหม่ จำนวน 3,909,747,803 หุ้น มูลค่าที่ตราไว้หุ้นละ 1 บาท
  เพื่อจัดสรรและเสนอขายหุ้นสามัญเพิ่มทุนให้แก่ผู้ถือหุ้นเดิมของบริษัท
  โดยผู้ถือหุ้นเดิมไม่มีสิทธิจองซื้อหุ้นเกินกว่าสิทธิที่ตนมี
  โดยในส่วนของหุ้นที่เหลือจากการจัดสรรและเสนอขายให้แก่ผู้ถือหุ้นเดิมของบริษัทดังกล่าวนั้น
  จะนำมาจัดสรรและเสนอขาย ให้แก่ นายสดาวุธ เตชะอุบล นายเบน เตชะอุบล นายบี
  เตชะอุบล นางหลุยส์ ดิศกุล ณ อยุธยา นายทอมมี่ เตชะอุบล และนางสาวจุรีพร กวีวิโรจน์กุล
  (“กลุ่มผู้ถือหุ้น LDG”) ในราคาเสนอขายหุ้นละ 1 บาท จำนวนไม่เกิน 3,700 ล้านหุ้น
  และอนุมัติการผ่อนผันการทำคำเสนอซื้อหลักทรัพย์ทั้งหมดของกิจการให้แก่กลุ่มผู้ถือหุ้น LDG
  อันเนื่องมาจากการที่กลุ่มผู้ถือหุ้น LDG ซึ่งเป็นกลุ่มบุคคลที่ Acting in Concert
  ร่วมกันในครั้งนี้จะจองซื้อหุ้นที่เหลือจากการเสนอขายให้แก่ผู้ถือหุ้นเดิมตามส่วนและอาจส่งผลให้กลุ่มผู้ถือหุ้น
  LDG ถือหุ้นในบริษัทเกินกว่าร้อยละ 50 ของจำนวนหุ้นที่จำหน่ายได้แล้วทั้งหมดของบริษัท

(ข) ใบสำคัญแสดงสิทธิที่จะซื้อหุ้นสามัญของบริษัท

  (1) ใบสำคัญแสดงสิทธิที่จะซื้อหุ้นสามัญของบริษัท รุ่นที่ 2 (CGD-W2)

  ณ วันที่ 31 ธันวาคม 2555 บริษัทมีใบสำคัญแสดงสิทธิที่จะซื้อหุ้นสามัญของบริษัท รุ่นที่ 2
  ซึ่งจัดสรรให้แก่ผู้ถือหุ้นเดิมของบริษัท และผู้ถือหุ้นที่ใช้สิทธิจองซื้อหุ้นเพิ่มทุน (CGD-W2) จำนวน
  843,070,832 หน่วย โดยสรุปสาระสำคัญได้ดังนี้

  ---------------------------------- ---------------------------------------------------------
  ชนิดของใบสำคัญแสดงสิทธิ                ใบสำคัญแสดงสิทธิที่จะซื้อหุ้นสามัญของบริษัท ชนิดระบุชื่อผู้ถือ
                                     และโอนเปลี่ยนมือได้

  จำนวนใบสำคัญแสดงสิทธิที่เสนอขาย         843,070,832 หน่วย

  จำนวนหุ้นที่ออกเพื่อรองรับใบสำคัญแสดงสิทธิ   843,070,832 หุ้น มูลค่าที่ตราไว้หุ้นละ 1 บาท

  ราคาเสนอขายต่อหน่วย                  หน่วยละ 0 บาท (ศูนย์บาท)

  อายุใบสำคัญแสดงสิทธิ                   3 ปี นับจากวันออกใบสำคัญแสดงสิทธิ

  วันออกใบสำคัญแสดงสิทธิ                 วันที่ 22 มิถุนายน 2553

  อัตราการใช้สิทธิ                       ใบสำคัญแสดงสิทธิ 1 หน่วย มีสิทธิซื้อหุ้นสามัญ 1 หุ้น
                                     (โดยอัตราการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ)

  ราคาใช้สิทธิ                          หุ้นละ 0.50 บาท

  วันกำหนดใช้สิทธิ                       วันทำการสุดท้ายของเดือนมีนาคม มิถุนายน กันยายน
                                     และธันวาคมของแต่ละปีตลอดอายุใบสำคัญแสดงสิทธิ
                                     โดยกำหนดวันใช้สิทธิครั้งแรก คือ วันที่ 30 กันยายน 2553
                                     และวันกำหนดใช้สิทธิวันสุดท้าย คือ วันที่ 21 มิถุนายน 2556

  ข้อจำกัดการโอน                       ไม่มี

  ตลาดรองของใบสำคัญแสดงสิทธิ            ตลาดหลักทรัพย์ เอ็ม เอ ไอ

  นายทะเบียน                          บริษัท ศูนย์รับฝากหลักทรัพย์ (ประเทศไทย) จำกัด
  ---------------------------------- ---------------------------------------------------------

  หุ้นสามัญที่ออกใหม่เนื่องจากตามการใช้สิทธิของผู้ถือใบสำคัญแสดงสิทธิ CGD-W2 นี้
  จะมีสิทธิและสถานะเท่าเทียมกับหุ้นสามัญเดิมของบริษัท
  ที่ออกและเรียกชำระเต็มมูลค่าแล้วไปก่อนหน้านี้แล้วทุกประการ
  รวมทั้งสิทธิในการรับเงินปันผลหรือประโยชน์อื่นใด ที่บริษัทให้แก่ผู้ถือหุ้นสามัญ ทั้งนี้
  นับแต่วันที่นายทะเบียนหุ้นสามัญของบริษัทได้จดแจ้งชื่อผู้ถือใบสำคัญแสดงสิทธิเป็นผู้ถือหุ้นในสมุดทะเบียนผู้ถือหุ้นของบริษัท
  และกระทรวงพาณิชย์รับจดทะเบียนเพิ่มทุนชำระแล้ว

  อนึ่ง นับแต่วันที่สามารถใช้สิทธิครั้งแรกจนถึงปัจจุบัน
  มีผู้ถือใบสำคัญแสดงสิทธิใช้สิทธิแปลงสภาพซื้อหุ้นสามัญของบริษัท จำนวน 75,000 หุ้น
  คงเหลือหุ้นรองรับการใช้สิทธิแปลงสภาพ จำนวน 842,995,832 หุ้น

2.  ผู้ถือหุ้นของบริษัท

ณ วันที่ 28 กุมภาพันธ์ 2556 รายชื่อผู้ถือหุ้นรายใหญ่สูงสุด 10 รายแรกของบริษัท มีดังนี้

  -------------------------------------------------------------------------
  รายชื่อผู้ถือหุ้น                       จำนวนหุ้น           ร้อยละของจำนวนหุ้นทั้งหมด
  -------------------------------- ----------------- ----------------------
  1. นายเบน เตชะอุบล¹⁾              453,680,000       18.56

  2. นายจิรศักดิ์ ผ่องหทัยกุล²⁾           216,073,854       8.84

  3. นายโกมล จึงรุ่งเรืองกิจ            164,560,400       6.73

  4. นายสมชาย เวชากร               153,010,000       6.26

  5. Mrs. Pavitra Kaur             100,000,000       4.10

  6. น.ส.ลักษณา จริยวัฒน์สกุล           90,735,000        3.71

  7. บริษัท ศูนย์รับฝากหลักทรัพย์          88,244,478        3.61
  (ประเทศไทย) จำกัด เพื่อผู้ฝาก³⁾                         

  8. นางเพ็ญศรี รัตนสุนทรากุล           80,754,591        3.30

  9. Miss Keat Choo Lim            52,436,187        2.15

  10. นายภูริพัฒน์ บริรักษ์คูเจริญ          48,073,300        2.00
  -------------------------------------------------------------------------

ที่มา: รายงานรายชื่อผู้ถือหุ้นรายใหญ่ ณ วันที่ 28 กุมภาพันธ์ 2556 ซึ่งจัดทำโดย บริษัท
ศูนย์รับฝากหลักทรัพย์ (ประเทศไทย) จำกัด สำหรับรายชื่อผู้ถือหุ้น ณ
วันกำหนดรายชื่อผู้ถือหุ้นที่มีสิทธิเข้าร่วมประชุมสามัญผู้ถือหุ้นของบริษัท ประจำปี 2556 สามารถดูได้
จาก web-site ของบริษัท (www.cgd.co.th) หรือจาก web-site
ของตลาดหลักทรัพย์แห่งประเทศไทย

3.  นโยบายการจ่ายเงินปันผล

บริษัท และ A-HOST มีมติอนุมัติกำหนดนโยบายจ่ายเงินปันผลในอัตราไม่น้อยกว่าร้อยละ 50
ของกำไรสุทธิของงบการเงินเฉพาะกิจการภายหลังจากหักภาษีเงินได้นิติบุคคลในแต่ละปี
และการจัดสรรทุนสำรองตามกฎหมาย อย่างไรก็ตาม
บริษัทอาจกำหนดให้การจ่ายเงินปันผลมีอัตราน้อยกว่าที่กำหนดข้างต้นได้
โดยขึ้นอยู่กับผลการดำเนินงาน ฐานะการเงิน สภาพคล่องของบริษัท
และความจำเป็นในการใช้เป็นเงินทุนหมุนเวียนในการบริหารกิจการและการขยายการดำเนินงานของบริษัท
ทั้งนี้ ในกรณีที่บริษัทยังมียอดขาดทุนสะสมอยู่ ห้ามมิให้มีการจ่ายเงินปันผลในส่วนบริษัท A-HOST
ได้อนุมัติจ่ายเงินปันผลให้แก่ผู้ถือหุ้นในอัตราหุ้นละ 2.70 บาท รายละเอียดปรากฏตามข้อ 22
ของหมายเหตุงบการเงินบริษัท

สำหรับนโยบายการจ่ายปันผลของบริษัทที่เกี่ยวข้องกัน มีดังนี้

ในส่วนของบริษัทอื่นๆ ที่บริษัทเข้าไปลงทุนผ่าน A-HOST ซึ่งเป็นบริษัทย่อยจำนวน 2 บริษัท
ซึ่งประกอบด้วย บริษัท เอวิชั่น จำกัด และบริษัท เอบีซีเอส จำกัด นั้น
การอนุมัติการจ่ายเงินปันผลจะต้องเป็นไปตามข้อบังคับของบริษัท
ซึ่งกำหนดให้มีการจัดสรรเงินไว้เป็นทุนสำรองอย่างน้อยหนึ่งในยี่สิบส่วนของจำนวนผลกำไรทุกคราวที่จ่ายเงินปันผล
จนกว่าทุนสำรองนั้นจะมีจำนวนถึงหนึ่งในสิบของจำนวนทุนของบริษัท
และกำหนดห้ามมิให้ประกาศจ่ายเงินปันผล นอกจากโดยมติของที่ประชุมผู้ถือหุ้น

ทั้งนี้
ที่ประชุมผู้ถือหุ้นของบริษัทเหล่านี้จะพิจารณาการจ่ายเงินปันผลตามความเหมาะสมจากผลการดำเนินงาน
ฐานะการเงิน สภาพคล่อง
และความจำเป็นในการใช้เป็นเงินทุนหมุนเวียนในการบริหารกิจการและการขยายการดำเนินงานของบริษัทเหล่านี้ในแต่ละปี
และในกรณีที่บริษัทเหล่านี้ยังมียอดขาดทุนสะสมอยู่ ห้ามมิให้มีการจ่ายเงินปันผล